دونیا بازاریندا نفتین قیمتی باها‌لاشماقدا داوام ائدیر. سون 24 ساعت عرضینده "برنت" مارکا‌لی نفتین ماکسیموم قیمتی 53،20 دو‌لار اولوب، سحر سئانس‌لاریندا بو قیمت 52،84 دو‌لار سویه‌سینه دوشوب. غربی تگزاس نفتی ده اوزون فاصیله‌دن سونرا 50 دو‌لار حدینی کئچیب. آخشام سئانس‌لاریندا 50،41 دو‌لاردان ساتیلان WTİ نفتی سحر کئچیریلن حراج‌لاردا 50،13 دو‌لارا دوشوب.
قیمت‌لرین باهالاشماسینا تأثیر گؤسترن اساس عامل‌لر آمریکا-دا انبارلاردا ساخ‌لانان ذخیره نفتین حجمی‌نین آزالماسی و نفت آییرما کارخانالارین (پالایشگاه) فعالیتی‌نین آرتماسی‌دیر. بو عامل‌لر نفته اولان طلبین آرتاجاغینا ایشاره کیمی دیرلندیریلیر. بون‌دان باشقا اپک-ین اوره تیمین آزالدیلماسی سازیشی‌نین مدتینی اوزاتماق احتیمالی دا بازار طرفین‌دن مثبت عامل کیمی دیرلندیریلیر.
